CELEX: 32014R0593
Language: sl
Date: 2014-06-03 00:00:00
Title: Izvedbena uredba Komisije (EU) št. 593/2014 z dne 3. junija 2014 o določitvi izvedbenih tehničnih standardov v zvezi z obliko obveščanja v skladu s členom 16(1) Uredbe (EU) št. 345/2013 Evropskega parlamenta in Sveta o evropskih skladih tveganega kapitala  Besedilo velja za EGP

4.6.2014   
            
            
               SL
            
            
               Uradni list Evropske unije
            
            
               L 165/41
            
         IZVEDBENA UREDBA KOMISIJE (EU) št. 593/2014
   z dne 3. junija 2014
   o določitvi izvedbenih tehničnih standardov v zvezi z obliko obveščanja v skladu s členom 16(1) Uredbe (EU) št. 345/2013 Evropskega parlamenta in Sveta o evropskih skladih tveganega kapitala
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 345/2013 Evropskega parlamenta in Sveta z dne 17. aprila 2013 o evropskih skladih tveganega kapitala (1) in zlasti člena 16(5) Uredbe,
   ob upoštevanju naslednjega:
   
               (1)
            
            
               Člen 16(1) Uredbe (EU) št. 345/2013 od pristojnega organa matične države članice Evropskega sklada tveganega kapitala (EuVECA) zahteva, da pristojne organe držav članic gostiteljic in Evropski organ za vrednostne papirje in trge (ESMA) obvesti o dogodkih, povezanih s potnim listom upraviteljev kvalificiranih skladov tveganega kapitala. Člen 21(3) Uredbe (EU) št. 345/2013 od pristojnega organa matične države članice zahteva tudi, da pristojne organe držav članic gostiteljic obvestijo o izbrisu upravitelja EuVECA iz registra.
            
         
               (2)
            
            
               Glede na to, da ESMA še ni razvila namenskega informacijskega orodja za navedeno obvestilo, je uporaba elektronske pošte najustreznejša oblika za to vrsto obveščanja med pristojnimi organi in ESMA. Zato bi morala ESMA pripraviti seznam ustreznih elektronskih naslovov in ga posredovati vsem pristojnim organom.
            
         
               (3)
            
            
               Ta uredba temelji na osnutku izvedbenih tehničnih standardov, ki ga je ESMA predložila Komisiji.
            
         
               (4)
            
            
               Zaradi omejenega obsega in vpliva oblike obveščanja ter ob upoštevanju, da naj bi samo pristojni organi uporabljali posebno določeno obliko, ESMA ni opravila javnega posvetovanja glede uvedbe te oblike obveščanja. ESMA je zaprosila za mnenje interesno skupino ESMA za vrednostne papirje in trge, ustanovljeno v skladu s členom 37 Uredbe (EU) št. 1095/2010 Evropskega parlamenta in Sveta (2) –
            
         SPREJELA NASLEDNJO UREDBO:
   Člen 1
   Predmet urejanja
   Ta uredba določa obliko obveščanja o dogodkih iz členov 16(1) in 21(3) Uredbe (EU) št. 345/2013 med pristojnimi organi in ESMA.
   Člen 2
   Oblika obveščanja
   Pristojni organ matične države članice Evropskega sklada tveganega kapitala po elektronski pošti obvesti pristojne organe držav članic gostiteljic in ESMA o dogodkih iz členov 16(1) in 21(3) Uredbe (EU) št. 345/2013, in sicer tako, da izpolni obrazec iz Priloge k tej uredbi.
   Člen 3
   Seznam elektronskih naslovov
   Vsak pristojni organ sporoči ESMA ustrezni elektronski naslov za sporočanje informacij o nadzoru.
   ESMA vsem pristojnim organom posreduje seznam ustreznih elektronskih naslovov, vključno z ustreznim elektronskim naslovom ESMA.
   Člen 4
   Začetek veljavnosti
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 115, 25.4.2013, str. 1.
   
      (2)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (UL L 331, 15.12.2010, str. 84).
   
      PRILOGA
      Obvestilo o registraciji upravitelja evropskega sklada tveganega kapitala (EuVECA) ali posodobitvi informacij, ki so že bile priglašene